cometadata/datacite-titles-descriptions-related-identifiers huggingface dataset:
DOI: 10.14457/tu.the.2024.489
title: ‘ชาติ’ ในสำนึกของเยาวรุ่น: ปรากฏการณ์วิทยาว่าด้วยความเป็นชาติตามทัศนะของนักเรียนในพื้นที่การศึกษาไทย

description: ความเคลื่อนไหวทางการเมืองของเยาวชนและนักเรียนในห้วง พ.ศ.2563 ถูกกล่าวถึงในฐานะหมุดสำคัญของปรากฏการณ์ทางการเมืองร่วมสมัย ขณะเดียวกันความเคลื่อนไหวครั้งนั้นถูกตั้งคำถามต่อ ‘สำนึกรักชาติ’ ของพวกเขาและเธอจากผู้ไม่เห็นด้วย ทำให้เกิดการปะทะทางวาทกรรมระหว่าง ‘ผู้รักชาติ’ และ ‘ผู้ชังชาติ’ นำมาสู่ความสนใจของงานศึกษานี้ โดยมีวัตถุประสงค์เพื่อ (1) ศึกษาและสำรวจการให้ความหมายหรือนิยามคำว่า ‘ชาติ’ ตามทัศนะของนักเรียนระดับชั้นมัธยมศึกษาตอนปลาย ในเขตพื้นที่กรุงเทพฯ หรือปริมณฑล และเขตพื้นที่พิเศษ (2) ศึกษาถึงปัจจัยที่มีอิทธิพลต่อกระบวนการให้ความหมายหรือนิยามคำว่า ‘ชาติ’ ของนักเรียนกลุ่มศึกษา (3) ศึกษาถึงความสอดคล้องหรือการปะทะกันของการให้ความหมายเรื่อง ‘ชาติ’ ระหว่างทัศนะจากระบบการศึกษาและทัศนะที่เกิดจากการให้ความหมายของนักเรียนกลุ่มศึกษา และ (4) ประมวลข้อมูลจากการศึกษาและพัฒนาไปสู่การนำเสนอข้อเสนอเชิงนโยบาย (policy recommendation) สำหรับแนวทางการจัดกระบวนการเรียนรู้เรื่องชาติที่สอดคล้องกับบริบทในปัจจุบัน ซึ่งงานศึกษานี้ให้ความสนใจกับนักเรียนในพื้นที่ชายแดนใต้ในฐานะตัวแทนนักเรียนจากเขตพื้นที่พิเศษ และใช้ปรากฏการณ์วิทยา (Phenomenology) เป็นวิธีวิจัยในการศึกษา ผลการศึกษาพบว่า การให้ความหมายชาติของกลุ่มศึกษาไม่สอดคล้องกับอุดมการณ์ชาติที่ระบบการศึกษาถ่ายทอด นั่นคือ ‘อุดมการณ์ชาติ ศาสนา พระมหากษัตริย์’ โดยความหมายชาติที่กลุ่มศึกษาให้ความสำคัญคือ ความเป็นพลเมืองและการดำรงอยู่ของผู้คนกลุ่มต่าง ๆ ที่มีความหลากหลายภายใต้เขตแดนของรัฐ-ชาติ อย่างไรก็ตาม การให้ความหมายชาติมีทั้งจุดร่วมและประเด็นที่ต่างกัน ดังนี้ (1) การให้ความหมายชาติด้วยการเชื่อมโยงความสำคัญกับสถาบันกษัตริย์ (2) การให้ความหมายชาติในมิติที่ให้ความสำคัญต่อ ‘ผู้คนที่หลากหลาย’ อย่างเท่าเทียมกันภายใต้เขตแดนของรัฐ และ (3) การให้ความหมายชาติในฐานะหน่วยทางการปกครองที่อำนวยให้เกิดอรรถประโยชน์ต่อสมาชิกของรัฐ ซึ่งปัจจัยที่ส่งผลต่อการให้ความหมายดังกล่าวมีความแตกต่างกันตามเงื่อนไขการรับรู้และการเรียนรู้ของนักเรียนแต่ละคน ประกอบด้วย (1) กลุ่มทางการเมือง/กลุ่มเคลื่อนไหวทางการเมือง (2) เครือข่ายบนแพลตฟอร์มออนไลน์ (3) บริบทของพื้นที่ (4) หน่วยระดับโรงเรียน (5) หน่วยระดับครอบครัว (6) คุณลักษณะส่วนตัวของนักเรียน (7) เทคโนโลยีการสื่อสาร งานศึกษานี้ชี้ให้เห็นถึงการให้ความหมายชาติที่มีความลื่นไหลและความไม่คงทนของปัจเจก ซึ่งเป็นผลมาจากความเปลี่ยนแปลงของยุคสมัยโดยเฉพาะกระบวนการโลกาภิวัตน์ ทำให้ความหลากหลายของผู้คนและความขัดแย้งทางความคิดเป็นปรากฏการณ์ปกติที่เกิดขึ้น รวมถึงปัจจัยอื่นที่มีพลวัต เช่น การเมือง เศรษฐกิจ และสังคม ล้วนส่งอิทธิพลต่อการเรียนรู้และการสร้างสำนึกหรือการให้ความหมายชาติของปัจเจก
DOI: 10.14457/tu.the.2024.490
title: การปรับตัวของนักศึกษาที่มีความบกพร่องทางการได้ยินจากโรงเรียนสอนคนหูหนวกสู่มหาวิทยาลัย

description: ปัจจุบันการศึกษาในระดับอุดมศึกษาได้มีผู้ที่มีความบกพร่องทางด้านต่าง ๆ เข้ามาศึกษาต่อโดยจัดการศึกษาด้วยวิธีการเรียนร่วมกัน ซึ่งหนึ่งในจำนวนนักศึกษาที่เข้ามาศึกษาต่อคือกลุ่มผู้ที่มีความบกพร่องทางการได้ยิน ดังนั้นการวิจัยนี้มีวัตถุประสงค์เพื่อศึกษาประสบการณ์และการปรับตัว รวมถึงเพื่อศึกษาสภาพแวดล้อมที่เกี่ยวข้องกับการปรับตัวของนักศึกษาที่มีความบกพร่องทางการได้ยินระดับปริญญาตรีที่จบการศึกษาจากโรงเรียนสอนคนหูหนวก การศึกษาการปรับตัวของนักศึกษา จำเป็นต้องเข้าใจประสบการณ์ในเชิงลึก เพื่อให้เข้าใจถึงเหตุการณ์ ความยากลำบาก หรืออุปสรรคในการเรียนของแต่ละบุคคล ด้วยเหตุนี้ผู้วิจัยจึงใช้ระเบียบวิธีวิจัยเชิงคุณภาพ เก็บข้อมูลโดยใช้การสัมภาษณ์แบบกึ่งโครงสร้าง ผู้ให้ข้อมูลมาจากการคัดเลือกอย่างเจาะจง ประกอบไปด้วย นักศึกษาที่มีความบกพร่องทางการได้ยิน 4 คน และเจ้าหน้าที่ให้บริการสนับสนุนนักศึกษาพิการ 4 คน ข้อมูลจากการสัมภาษณ์ ถูกนำมาวิเคราะห์ด้วยวิธีวิเคราะห์แก่นสาระและการวิเคราะห์แบบนิรนัย ผลการวิจัยแบ่งออกเป็นค้นพบเกี่ยวกับอุปสรรคในการเรียนในมหาวิทยาลัย และสภาพแวดล้อมที่เกี่ยวข้องกับการปรับตัวของนักศึกษา สำหรับข้อค้นพบเกี่ยวกับอุปสรรคในการเรียน พบว่าแบ่งเป็นอุปสรรคด้าน ภาษา พื้นฐานความรู้เดิม การอยู่ร่วมกับผู้อื่นในสังคมมหาวิทยาลัย การจัดการศึกษา และสถานะทางการเงินของนักศึกษา สำหรับข้อค้นพบด้านสิ่งแวดล้อมที่เกี่ยวข้องกับการปรับตัวของนักศึกษา พบว่าประกอบไปด้วยกลุ่มบุคคลที่ใกล้ชิดกับนักศึกษามากที่สุด ได้แก่ เพื่อนที่มีความบกพร่องทางการได้ยิน เพื่อนที่มีการได้ยิน ผู้สอน ผู้ช่วยสอน พี่เลี้ยง และล่ามภาษามือ นอกจากนี้ยังรวมไปถึงความสัมพันธ์ระหว่างเพื่อน ถัดมาเป็นกลุ่มการสนับสนุนจากมหาวิทยาลัย ได้แก่ บริการจดคำบรรยาย ทุนสนับสนุนการศึกษา สวัสดิการหอพัก สุดท้ายเป็นค่านิยมในสังคมที่ส่งผลต่อการเรียนได้แก่ ความอดทน การศึกษานี้ ชี้ให้เห็นถึงประสบการณ์การปรับตัวของนักศึกษาที่มีความบกพร่องทางการได้ยิน ในประเด็นอุปสรรคและสิ่งแวดล้อมที่ช่วยในการปรับตัว ด้วยข้อมูลดังกล่าวจะเป็นประโยชน์ต่อการวางแผนการจัดการศึกษาสำหรับผู้เรียนที่มีความบกพร่องทางการได้ยินที่ครอบคลุมทั้งด้านวิชาการและการใช้ชีวิตในมหาวิทยาลัย
DOI: 10.14457/tu.the.2024.491
title: ปัจจัยที่ส่งผลต่อการกำกับตนเองในการเรียนออนไลน์ของนักศึกษาปริญญาตรี คณะเทคโนโลยีอุตสาหกรรม

description: งานวิจัยนี้มีวัตถุประสงค์เพื่อศึกษาระดับการรับรู้ความสามารถของตน แรงจูงใจใฝ่สัมฤทธิ์ การตั้งเป้าหมายในการเรียน การเห็นคุณค่าในตนเองและการกำกับตนเองในการเรียนออนไลน์ และศึกษาอิทธิพลของการรับรู้ความสามารถของตน แรงจูงใจใฝ่สัมฤทธิ์ การตั้งเป้าหมายในการเรียน การเห็นคุณค่าในตนเอง ที่มีต่อการกำกับตนเองในการเรียนออนไลน์ เครื่องมือที่ใช้ในการวิจัยนี้ ได้แก่ 1) แบบวัดการรับรู้ความสามารถของตน 2) แบบวัดแรงจูงใจใฝ่สัมฤทธิ์ 3) แบบวัดการตั้งเป้าหมายในการเรียน 4) แบบวัดการเห็นคุณค่าในตนเอง 5) แบบวัดการกำกับตนเอง โดยมีกลุ่มตัวอย่างคือ นักศึกษาระดับปริญญาตรี คณะเทคโนโลยีอุตสาหกรรม จำนวน 208 คน ผลการวิจัย พบว่า กลุ่มตัวอย่างส่วนใหญ่มีระดับการรับรู้ความสามารถของตน แรงจูงใจใฝ่สัมฤทธิ์ การตั้งเป้าหมายในการเรียนและการกำกับตนเองการเรียนออนไลน์อยู่ในระดับมาก การเห็นคุณค่าในตนเองอยู่ในระดับปานกลาง โดยมีค่าเฉลี่ยรวมเท่ากับ 3.24, 3.40, 3.32, 3.34 และ 3.17 ตามลำดับ นอกจากนี้ ผลการทดสอบสมมติฐานพบว่า ปัจจัยที่ส่งผลต่อการกำกับกับตนเองในการเรียนออนไลน์ มี 3 ปัจจัย ได้แก่ การเห็นคุณค่าในตนเอง การตั้งเป้าหมายในการเรียน และแรงจูงใจใฝ่สัมฤทธิ์ โดยมีค่าสัมประสิทธิ์การถดถอยมาตรฐานเท่ากับ 0.441, 0.285 และ 0.264 ตามลำดับ ซึ่งมีระดับนัยสำคัญทางสถิติที่ 0.01 สามารถทำนายการกำกับกับตนเองในการเรียนออนไลน์ได้ร้อยละ 70.2 (R2 = 0.702) ในขณะที่การรับรู้ความสามารถของตนเองไม่มีอิทธิพลต่อการกำกับกับตนเองในการเรียนออนไลน์
DOI: 10.14457/tu.the.2024.492
title: การจัดกระบวนการเรียนรู้โดยใช้ธรรมชาติเป็นฐาน: กรณีศึกษา ชมรมนักสื่อความหมายธรรมชาติ จ.เชียงใหม่

description: การศึกษาปัญหาสิ่งแวดล้อม มีความซับซ้อน ความรู้เพียงอย่างเดียวไม่เพียงพอที่จะทำให้ผู้เรียนเกิดความรักในธรรมชาติ หากยังขาดประสบการณ์ตรง การวิจัยนี้จึงมีวัตถุประสงค์เพื่อศึกษาประสบการณ์จากชมรมนักสื่อความหมายธรรมชาติ จังหวัดเชียงใหม่ ในการออกแบบและจัดกระบวนการเรียนรู้โดยใช้ธรรมชาติเป็นฐาน โดยใช้ระเบียบวิจัยเชิงคุณภาพแนวกรณีศึกษา ดำเนินการวิจัย ผ่านการสัมภาษณ์ การสังเกตแบบมีส่วนร่วม การสังเกตแบบไม่มีส่วนร่วม และการบันทึกภาคสนาม ผลการศึกษาพบว่าชมรมนักสื่อความหมายธรรมชาติ ออกแบบกระบวนการเรียนรู้โดยใช้ธรรมชาติเป็นฐาน เพื่อให้ผู้เรียนได้สัมผัสกับธรรมชาติโดยตรง ให้ธรรมชาติเป็นครูของผู้เรียน และสร้างเครือข่ายเยาวชนที่มีความสนใจเรื่องธรรมชาติและสิ่งแวดล้อม ผ่านค่ายชมรมนักสื่อความหมายธรรมชาติ ซึ่งเกิดขึ้นในพื้นที่ป่า 5 วัน 4 คืน มีความสอดคล้องกับทฤษฎีการเรียนรู้เชิงประสบการณ์ และทฤษฎีการเรียนรู้อย่างเป็นองค์รวม ผ่านการนำพาผู้เรียนให้มีประสบการณ์ตรงในพื้นที่ธรรมชาติ ได้สัมผัสธรรมชาติด้วยประสาทสัมผัสของตนเอง เดินป่า เผชิญความยากลำบาก เรียนรู้จากสภาพปัญหาจริง และจากการสื่อความหมายธรรมชาติ นำมาซึ่งการสะท้อนบทเรียนผ่านการจดบันทึก การแลกเปลี่ยนเรียนรู้ บทบาทสมมติ การเขียนและพูดเพื่อสะท้อนความรู้สึกและการเรียนรู้ การแสดงละคร และการทำงานศิลปะ จากนั้นจึงสรุปความคิด ความรู้สึก ตกตะกอนจนเกิดเป็นความตระหนักรู้ในคุณค่าของธรรมชาติ โดยอยู่บนพื้นฐานของข้อมูลที่ถูกต้อง และไม่เพิกเฉยต่ออารมณ์ความรู้สึกที่เกิดขึ้น โดยให้ความสำคัญกับความรู้สึกเห็นอกเห็นใจ หรือ ใจเขา (ธรรมชาติ) ใจเรา (มนุษย์) และเมื่อมีประสบการณ์ที่เข้มข้นแล้วผู้เรียนสามารถเลือกได้ว่าจะกลับมาทำซ้ำผ่านการเป็นพี่เลี้ยง หรือนำประสบการณ์ที่ได้ไปเชื่อมโยงกับโลกจริง ผ่านห้องเรียน การทำงาน หรือนำไปเชื่อมโยงกับโลกจริงก่อนจะกลับมาเป็นพี่เลี้ยงอีกครั้งผลการศึกษาช่วยให้เห็นความเป็นไปได้ในการพัฒนาหลักสูตรกิจกรรมพัฒนาผู้เรียน เช่น รายวิชาลูกเสือเนตรนารี รายวิชาค้นคว้าอิสระ และรายวิชาชมรมธรรมชาติ ซึ่งสามารถสอดแทรกกระบวนการเรียนรู้โดยใช้ธรรมชาติเป็นฐานในการออกแบบกิจกรรมได้ เพื่อให้ผู้เรียนเชื่อมโยงกับธรรมชาติ ศึกษาความหลากหลายทางชีวภาพ ตลอดจนแก้ปัญหาสิ่งแวดล้อมในท้องถิ่นของตนเอง โดยสามารถเรียนรู้ในพื้นที่ธรรมชาติใกล้ตัว ป่าชุมชน พื้นที่ชุ่มน้ำ สวนพฤกษศาสตร์ สวนสาธารณะ พื้นที่ธรรมชาติที่มีในโรงเรียน ตลอดจนพื้นที่ธรรมชาติในเมือง
DOI: 10.15468/dl.pcsfkq
title: Occurrence Download

description: A dataset containing 61 species occurrences available in GBIF matching the query:
{
 "and" : [
 "Country is North Macedonia",
 "OccurrenceStatus is Present",
 "TaxonKey is one of (Corylus avellana, Sambucus nigra, Crataegus monogyna)"
 ]
}

 The dataset includes 61 records from 11 constituent datasets; see https://api.gbif.org/v1/occurrence/download/0027699-250811113504898/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2024.493
title: การศึกษาภูมิทัศน์หลักสูตรวิชาศึกษาทั่วไป (general education) ของมหาวิทยาลัยในประเทศไทย

description: การวิจัยครั้งนี้มีวัตถุประสงค์เพื่อ 1) ศึกษาแนวคิดเบื้องหลังการออกแบบหลักสูตรวิชาศึกษาทั่วไปของมหาวิทยาลัยในประเทศไทย 2) ศึกษาแนวคิดเบื้องหลังการจัดการเรียนการสอนวิชาศึกษาทั่วไปของมหาวิทยาลัยในประเทศไทย 3) สำรวจแนวทางการจัดการเรียนการสอนวิชาศึกษาทั่วไปของมหาวิทยาลัยในประเทศไทย และ 4) สำรวจแนวทางการสร้างการตระหนักรู้ของผู้เรียนถึงความสำคัญของวิชาศึกษาทั่วไปของมหาวิทยาลัยในประเทศไทย โดยเป็นการวิจัยเชิงคุณภาพ เก็บรวบรวมข้อมูลจากการสัมภาษณ์เชิงลึกแบบกึ่งโครงสร้างกับกลุ่มผู้ให้ข้อมูลจำนวน 23 คน ประกอบด้วย ผู้บริหารมหาวิทยาลัย 5 คน ผู้อำนวยการสำนักวิชาศึกษาทั่วไป 5 คน ผู้สอน 5 คน และนักศึกษา 8 คน จากสถาบันอุดมศึกษาทั่วประเทศ โดยวิเคราะห์ข้อมูลด้วยการวิเคราะห์เนื้อหาเชิงแก่นสาระผลการวิจัยพบว่า แนวคิดเบื้องหลังการออกแบบหลักสูตร สะท้อนปรัชญาการศึกษา อัตลักษณ์สถาบัน นโยบายภาครัฐ และความคาดหวังของผู้มีส่วนได้ส่วนเสีย เพื่อพัฒนาสมรรถนะแห่งศตวรรษที่ 21 ส่วนแนวคิดเบื้องหลังการจัดการเรียนการสอนเน้นการเรียนรู้แบบผสมผสาน การบูรณาการข้ามศาสตร์ และการเรียนรู้ผ่านการปฏิบัติ สำหรับแนวปฏิบัติในการจัดการเรียนการสอน พบว่า การจัดกลุ่มรายวิชามีความยืดหยุ่น เน้นการมีส่วนร่วมของผู้เรียน การวัดผลและประเมินผลที่หลากหลาย และบทบาทผู้สอนในฐานะผู้อำนวยการเรียนรู้ ขณะที่กลยุทธ์สร้างความตระหนักรู้ของผู้เรียนนั้นขึ้นอยู่กับบริบทของแต่ละมหาวิทยาลัยเพื่อส่งเสริมเจตคติเชิงบวก ข้อค้นพบ ชี้ให้เห็นถึงพลวัตและการปรับตัวของหมวดวิชาศึกษาทั่วไปในบริบทอุดมศึกษาไทย อย่างไรก็ตาม ยังคงมีความท้าทายในมิติความชัดเจนของเป้าหมาย ความต่อเนื่องเชิงนโยบาย และเจตคติของผู้เรียน จึงมีข้อเสนอแนะให้พัฒนาหลักสูตรที่ยืดหยุ่นและตอบสนองต่อการเปลี่ยนแปลงทางสังคม ออกแบบระบบวัดผลและประเมินผลที่สะท้อนผลลัพธ์การเรียนรู้ที่แท้จริง และกลยุทธ์การสร้างการรับรู้ถึงความสำคัญของวิชาศึกษาทั่วไป อันจะนำไปสู่การยกระดับคุณภาพการศึกษาอย่างยั่งยืน
DOI: 10.14457/tu.the.2024.494
title: การพัฒนาการจัดการเรียนรู้โดยใช้บอร์ดเกมเพื่อส่งเสริมทักษะการวิเคราะห์คุณค่าด้านวรรณศิลป์และวัฒนธรรมของวรรณคดีไทยสำหรับผู้เรียนชั้นมัธยมศึกษาตอนปลาย

description: งานวิจัยนี้มีวัตถุประสงค์เพื่อ 1) ออกแบบและพัฒนาบอร์ดเกมมหาราชหกแผ่นดินที่ส่งเสริมทักษะการวิเคราะห์คุณค่าด้านวรรณศิลป์และวัฒนธรรมของวรรณคดีไทย 2) เปรียบเทียบทักษะการวิเคราะห์คุณค่าด้านวรรณศิลป์และวัฒนธรรมของวรรณคดีไทยก่อนและหลังการจัดการเรียนรู้ผ่านบอร์ดเกมมหาราชหกแผ่นดิน 3) ศึกษาความคิดเห็นของผู้เรียนที่มีต่อการจัดการเรียนรู้ผ่านบอร์ดเกมมหาราชหกแผ่นดิน โดยมีกลุ่มเป้าหมายเป็นผู้เรียนชั้นมัธยมศึกษาตอนปลาย โรงเรียนเนินทรายวิทยาคม จำนวน 32 คน เครื่องมือที่ใช้ในการศึกษา ได้แก่ 1) บอร์ดเกมมหาราชหกแผ่นดิน 2) แบบประเมินคุณภาพด้านเนื้อหาและด้านสื่อของบอร์ดเกมมหาราชหกแผ่นดิน 3) แบบทดสอบวัดทักษะการวิเคราะห์คุณค่าด้านวรรณศิลป์และวัฒนธรรมของวรรณคดีไทย 4) แบบสำรวจความคิดเห็นของผู้เรียนที่มีต่อการจัดการเรียนรู้ผ่านบอร์ดเกมมหาราชหกแผ่นดิน 5) แบบสังเกตพฤติกรรมของผู้เรียนในการจัดการเรียนรู้ผ่านบอร์ดเกมมหาราชหกแผ่นดิน 6) แบบสัมภาษณ์ความคิดเห็นของผู้เรียนที่มีต่อการจัดการเรียนรู้ผ่านบอร์ดเกมมหาราชหกแผ่นดิน โดยวิเคราะห์ข้อมูลเชิงปริมาณด้วยค่าเฉลี่ยเลขคณิต ส่วนเบี่ยงเบนมาตรฐาน และการทดสอบทีแบบไม่อิสระ (t-test dependent) และวิเคราะห์ข้อมูลเชิงคุณภาพด้วยเทคนิคการวิเคราะห์แก่นสาระ (Thematic analysis) ผลการศึกษาพบว่า บอร์ดเกมมหาราชหกแผ่นดินมีค่าเฉลี่ยการประเมินคุณภาพด้านเนื้อหาเท่ากับ 4.58 (S.D. = 0.14) อยู่ในระดับดีมาก ค่าเฉลี่ยการประเมินคุณภาพด้านสื่อ เท่ากับ 4.66 (S.D. = 0.11) อยู่ในระดับดีมาก ผู้เรียนมีผลคะแนนการทดสอบเฉลี่ยหลังการจัดการเรียนรู้ผ่านบอร์ดเกมมหาราชหกแผ่นดิน เท่ากับ 18.63 (S.D. = 4.80) สูงกว่าผลคะแนนการทดสอบเฉลี่ยก่อนการจัดการเรียนรู้ผ่านบอร์ดเกม อย่างมีนัยสำคัญทางสถิติที่ .01 และผู้เรียนมีระดับความคิดเห็นต่อการจัดการเรียนรู้ผ่านบอร์ดเกม เท่ากับ 4.68 (S.D. = 0.27) อยู่ในระดับเห็นด้วยมากที่สุด นอกจากนี้ผู้เรียนมีการสะท้อนความคิดเห็น ความรู้สึก และทัศนคติที่มีต่อการจัดการเรียนรู้วรรณกรรมและวรรณคดีไทยผ่านบอร์ดเกมมหาราชหกแผ่นดินในเชิงบวก โดยผู้เรียนชื่นชอบบอร์ดเกมมหาราชหกแผ่นดินเนื่องจากเป็นสื่อประกอบการเรียนรู้ที่สร้างบรรยากาศสนุกสนาน ทำให้ผู้เรียนสามารถสรุปใจความสำคัญของวรรณคดี มองเห็นความเชื่อมโยงระหว่างวรรณคดีไทยกับชีวิตจริงผ่านการอภิปราย อีกทั้งยังมีส่วนส่งเสริมให้ผู้เรียนกล้าแสดงความคิดเห็นและพัฒนาทักษะการสื่อสารอย่างมีเหตุผล
DOI: 10.14457/tu.the.2024.495
title: ความวิตกกังวลและคุณค่าที่ส่งผลต่อการมีส่วนร่วมในชั้นเรียนของนักเรียนที่เข้าร่วมระบบการคัดเลือกกลาง TCAS

description: การวิจัยนี้มีวัตถุประสงค์เพื่อศึกษาความสัมพันธ์ระหว่างความวิตกกังวล (Anxiety) ต่อระบบการคัดเลือกกลางบุคคลเข้าศึกษาในสถาบันอุดมศึกษา (TCAS) และการให้คุณค่า (Value) ต่อการเรียนในชั้นเรียน ที่ส่งผลต่อพฤติกรรมการมีส่วนร่วมในชั้นเรียน (Behavioral engagement) และศึกษาปัจจัยที่ส่งผลต่อพฤติกรรมการมีส่วนร่วมในชั้นเรียน (Behavioral engagement) ของนักเรียนระดับชั้นมัธยมศึกษาปีที่ 6 ที่เข้าร่วมระบบการคัดเลือกกลางบุคคลเข้าศึกษาในสถาบันอุดมศึกษา (TCAS) เป็นการวิจัยเชิงปริมาณ (Quantitative Research) โดยเก็บรวบรวมข้อมูลด้วยแบบสอบถามจากกลุ่มตัวอย่าง จำนวน 155 คน ซึ่งเป็นนักเรียนที่กำลังศึกษาชั้นมัธยมศึกษาปีที่ 6 ปีการศึกษา 2567 โรงเรียนในสังกัดสำนักงานเขตพื้นที่การศึกษามัธยมศึกษาเพชรบูรณ์ และเป็นนักเรียนที่เข้าร่วมระบบการคัดเลือกบุคคลเข้าศึกษาต่อในระดับอุดมศึกษาของไทย (TCAS) วิเคราะห์ข้อมูลด้วยการหาค่าสัมประสิทธิ์สหสัมพันธ์แบบเพียร์สันและการวิเคราะห์การถดถอยพหุคูณผลการวิจัยพบว่า ความวิตกกังวล (Anxiety) ต่อระบบการคัดเลือกกลางบุคคลเข้าศึกษาในสถาบันอุดมศึกษา (TCAS) มีความสัมพันธ์เชิงลบกับการมีส่วนร่วมในชั้นเรียนด้านพฤติกรรม (Behavioral engagement) (r = -.499, p &lt; .001) คุณค่าจากการเห็นคุณประโยชน์ (Utility value) ต่อการเรียนในชั้นเรียนมีความสัมพันธ์เชิงบวกกับการมีส่วนร่วมในชั้นเรียนด้านพฤติกรรม (Behavioral engagement) (r = .352, p &lt; .001) ต้นทุนด้านความพยายามภายนอก (Outside effort cost) ต่อการเรียนในชั้นเรียนมีความสัมพันธ์เชิงลบกับการมีส่วนร่วมในชั้นเรียนด้านพฤติกรรม (Behavioral engagement) (r = -.164, p &lt; .001) และต้นทุนด้านการสูญเสียทางเลือกที่มีค่า (Loss of valued alternatives cost) ต่อการเรียนในชั้นเรียน มีความสัมพันธ์เชิงลบกับการมีส่วนร่วมในชั้นเรียนด้านพฤติกรรม (Behavioral engagement) (r = -.205, p &lt; .05) จากการวิเคราะห์การถดถอยพหุคูณ พบว่า ตัวแปรอิสระสามารถร่วมกันทำนายการมีส่วนร่วมในชั้นเรียนด้านพฤติกรรมได้ร้อยละ 39 (R2 = 0.390) โดยปัจจัยที่ส่งผลอย่างมีนัยสำคัญ ได้แก่ ความวิตกกังวล (Anxiety) ต่อระบบการคัดเลือกกลางบุคคลเข้าศึกษาในสถาบันอุดมศึกษา (TCAS) (ß = -0.520, p &lt; .001) และคุณค่าจากการเห็นคุณประโยชน์ (Utility value) ต่อการเรียนในชั้นเรียน (ß = 0.377, p &lt; .001) ในขณะที่ต้นทุนด้านความพยายามภายนอก (Outside effort cost) ต่อการเรียนในชั้นเรียน (ß = -0.014, p = 0.881) และต้นทุนด้านการสูญเสียทางเลือกที่มีค่า (Loss of valued alternatives cost) ต่อการเรียนในชั้นเรียน (ß = 0.024, p = 0.793) ไม่สามารถทำนายการมีส่วนร่วมในชั้นเรียนด้านพฤติกรรม (Behavioral engagement) ได้อย่างมีนัยสำคัญ การวิจัยนี้จึงเป็นส่วนหนึ่งที่แสดงให้เห็นว่าครูหรือผู้ที่มีส่วนเกี่ยวข้องควรให้ความสำคัญกับความวิตกกังวลของนักเรียนที่มีต่อระบบ TCAS และการส่งเสริมให้นักเรียนเห็นคุณค่าและประโยชน์ของการเรียนในชั้นเรียนที่มีผลโดยตรงต่อพฤติกรรมการมีส่วนร่วมในชั้นเรียนของนักเรียน
DOI: 10.14457/tu.the.2024.497
title: การศึกษาความสัมพันธ์ระหว่างปัจจัยในโมเดลการยอมรับเทคโนโลยี 3 และการยอมรับการเรียนรู้เชิงรุกในนักศึกษาปริญญาตรี สาขาวิทยาศาสตร์สุขภาพ

description: การวิจัยนี้เป็นวิจัยเชิงปริมาณมีวัตถุประสงค์เพื่อศึกษา 1) การรับรู้การเรียนรู้เชิงรุกของนักศึกษาวิทยาศาสตร์ในระดับชั้นพรีคลินิก 2) ปัจจัยที่มีผลต่อการยอมรับการเรียนรู้เชิงรุกในระดับ พรีคลินิกและ 3) ความสัมพันธ์ระหว่างปัจจัยต่อการยอมรับการเรียนแบบเชิงรุก โดยทำการศึกษากับกลุ่มตัวอย่างเป็นนักศึกษาศูนย์สุขศาสตร์ชั้นปีที่ 2 และ 3 จำนวน 311 คน ตัวแปรที่ใช้ได้แก่ปัจจัยในแบบจำลองการยอมรับเทคโนโลยี 3 (Technology Acceptance Model; TAM 3) ซึ่งเป็นที่ยอมรับและใช้กันอย่างกว้างขวางในการศึกษาเรื่องการยอมรับนวัตกรรมจำนวน 15 ตัวแปร ดังนี้ 1) การรับรู้ว่ามีประโยชน์ 2) การรับรู้ว่าง่าย 3) บรรทัดฐานทางสังคม 4) ภาพลักษณ์ 5) ความเกี่ยวข้องสัมพันธ์กับงาน 6) คุณภาพของผลลัพธ์ 7) ผลลัพธ์ที่แสดงให้เห็นก่อนหน้า 8) สมรรถภาพของตนเอง 9) การรับรู้ถึงการควบคุมจากภายนอก 10) ความวิตกกังวล 11) ความสนุกสนาน 12) ความเพลิดเพลิน 13) การใช้งานตามวัตถุประสงค์ 14) ประสบการณ์ และ 15) ความสมัครใจผลการวิจัยสรุปได้ดังนี้ 1) นักศึกษายอมรับการเรียนรู้เชิงรุกในระดับปานกลาง ( = 3.725, SD = 0.743) โดยปัจจัยที่มีค่าเฉลี่ยของความเห็นสูงสุด 3 ลำดับแรก ได้แก่ ความเกี่ยวข้องสัมพันธ์กับงาน ( = 4.25, SD = 0.67) การใช้งานตามวัตถุประสงค์ ( = 4.10, SD = 0.67) และคุณภาพของผลลัพธ์ ( = 4.04, SD = 0.72) 2) ทุกปัจจัยมีความสัมพันธ์เชิงบวกกับการยอมรับการเรียนรู้เชิงรุกอย่างมีนัยสำคัญทางสถิติ (p &lt; 0.001) ยกเว้นประสบการณ์ที่มีความสัมพันธ์เชิงบวก (ค่าความสัมพันธ์ 0.041) โดยไม่มีนัยสำคัญทางสถิติ และมีเพียงปัจจัยเดียวที่มีความสัมพันธ์เชิงลบต่อการรับรู้การเรียนรู้เชิงรุกคือความวิตกกังวล (ค่าความสัมพันธ์ -0.161) ปัจจัยที่มีความสัมพันธ์กับการยอมรับการเรียนรู้เชิงรุกอย่างมาก ได้แก่ การยอมรับว่าการเรียนรู้เชิงรุกง่าย (ค่าความสัมพันธ์ 0.919) และการยอมรับว่าการเรียนรู้เชิงรุกมีประโยชน์ (ค่าความสัมพันธ์ 0.831) ความสัมพันธ์ระหว่างปัจจัยที่มีค่ามากที่สุด 3 ลำดับแรก ได้แก่ ความสัมพันธ์ระหว่างความสนุกสนานกับความเพลิดเพลิน (ค่าความสัมพันธ์ 0.768) ความสัมพันธ์ระหว่างความสนุกสนานกับความสมัครใจใช้ (ค่าความสัมพันธ์ 0.734) และความสัมพันธ์ระหว่างการใช้งานตามวัตถุประสงค์กับคุณภาพของผลลัพธ์ (ค่าความสัมพันธ์ 0.716)งานวิจัยนี้มีประโยชน์ในการนำไปปรับปรุงพัฒนาการจัดการเรียนรู้เชิงรุกในหลักสูตรระยะพรีคลินิกแก่นักศึกษาวิทยาศาสตร์สุขภาพและการศึกษาปัจจัยการยอมรับการเรียนรู้เชิงรุกรวมทั้งนวัตกรรมการศึกษาอื่นด้วยแบบจำลองการยอมรับเทคโนโลยี
DOI: 10.14457/tu.the.2024.498
title: การพัฒนากรอบการประเมินฐานสมรรถนะที่ส่งเสริมการเรียนรู้ของผู้เรียนจำเพาะบุคคลในรายวิชาคณิตศาสตร์ระดับมัธยมศึกษาตอนต้น

description: การศึกษาในครั้งนี้มีวัตถุประสงค์เพื่อศึกษาการปฏิบัติการประเมินการเรียนรู้ฐานสมรรถนะในรายวิชาคณิตศาสตร์ และพัฒนากรอบการประเมินการเรียนรู้ฐานสมรรถนะที่ส่งเสริมการเรียนรู้ของผู้เรียนจำเพาะบุคคล ในรายวิชาคณิตศาสตร์ระดับชั้นมัธยมศึกษาตอนต้น รวมถึงทดสอบประสิทธิภาพของกรอบการประเมินฯ โดยใช้ระเบียบวิธีวิจัยเชิงคุณภาพ โดยมีขั้นตอนการวิจัยและสรุปผลการวิจัยแบ่งออกเป็น 2 ระยะดังนี้ระยะที่ 1 การสำรวจข้อมูลความต้องการและการปฏิบัติการประเมินฐานสมรรถนะที่โรงเรียนดำเนินการอยู่ ผ่านการสัมภาษณ์แบบกึ่งโครงสร้าง มีผู้ให้ข้อมูลทั้งหมด 11 ท่าน จากการศึกษาพบว่าการปฏิบัติในการประเมินฐานสมรรถนะรายวิชาคณิตศาสตร์นั้น เป็นการประเมินที่ไม่มุ่งเน้นการตัดสินผู้เรียน การประเมินใช้เพื่อพัฒนาผู้เรียน และเป็นส่วนหนึ่งของการเรียนรู้ มีการตั้งเป้าหมายการเรียนรู้ร่วมกันระหว่างผู้เรียนและผู้สอนเพื่อออกแบบเส้นทางการเรียนรู้ พร้อมทั้งให้ข้อมูลสะท้อนกลับแก่ผู้เรียนเสมอเพื่อให้เกิดการพัฒนาการเรียนรู้ ระยะที่ 2 การยกร่างและตรวจสอบประสิทธิภาพของกรอบการประเมินฐานสมรรถนะที่ส่งเสริมการเรียนรู้ของผู้เรียนจำเพาะบุคคล ผ่านการสนทนากลุ่ม มีผู้เข้าร่วมทั้งหมด 9 ท่าน และจากการตรวจสอบประสิทธิภาพของกรอบการประเมินฯ พบว่ากรอบการประเมินมีโครงสร้างที่อาจทำให้ผู้อ่านเกิดความสับสนและยังไม่เห็นกระบวนการประเมิน รวมถึงการใช้คำภายในกรอบที่สื่อความหมายกว้างเกินไป ผู้วิจัยจึงได้พัฒนาและยกร่างกรอบการประเมินจากทฤษฎีสามเหลี่ยมการประเมิน โดยมีองค์ประกอบดังนี้ 1.นิยามสมรรถนะทางคณิตศาสตร์ (สิ่งที่ต้องการประเมิน) 2. กระบวนการสังเกต (วิธีการสังเกต) 3. การตีความให้ความหมายกับข้อมูล 4. กิจกรรมการเรียนรู้ 5. กระบวนการติดตามการเรียนรู้ของผู้เรียน 6. รายงานผลการเรียนรู้ปลายภาคเรียน
DOI: 10.14457/tu.the.2024.499
title: การพัฒนาบอร์ดเกมร่วมกับการเรียนรู้โดยผ่านประสบการณ์เพื่อเสริมสร้างการรู้เท่าทันทรัพย์สินทางปัญญาสำหรับนักศึกษาประกาศนียบัตรวิชาชีพชั้นสูง

description: การค้นคว้าอิสระนี้มีวัตถุประสงค์ 1) เพื่อออกแบบและพัฒนาบอร์ดเกมเพื่อเสริมสร้างการรู้เท่าทันทรัพย์สินทางปัญญา สำหรับนักศึกษาระดับประกาศนียบัตรวิชาชีพชั้นสูง 2) เพื่อเปรียบเทียบความสามารถในการรู้เท่าทันทรัพย์สินทางปัญญาก่อนและหลังการเรียนรู้ใช้บอร์ดเกม และ 3) ทำความเข้าใจประสบการณ์ของนักศึกษาระดับประกาศนียบัตรวิชาชีพชั้นสูงหลังจากการเล่นบอร์ดเกมเพื่อเสริมสร้างการรู้เท่าทันทรัพย์สินทางปัญญา การค้นคว้าใช้วิธีการวิจัยเชิงออกแบบ (Design-Based Research) และมีกลุ่มตัวอย่างที่ใช้ในการค้นคว้าอิสระ ได้แก่ นักศึกษาระดับประกาศนียบัตรวิชาชีพชั้นสูง จำนวน 30 คน เครื่องมือที่ใช้ในการวิจัย ประกอบไปด้วย 1) บอร์ดเกมเพื่อเสริมสร้างการรู้เท่าทันทรัพย์ทางปัญญา สำหรับนักศึกษาระดับประกาศนียบัตรวิชาชีพชั้นสูง 2) แบบประเมินความสามารถการรู้เท่าทันทรัพย์สินทางปัญญา 3) แผนการจัดการเรียนรู้โดยใช้บอร์ดเกมร่วมกับการจัดการเรียนรู้โดยผ่านประสบการณ์เพื่อเสริมสร้างความสามารถในการรู้เท่าทันทรัพย์สินทางปัญญา และ 4) แบบประเมินความพึงพอใจของนักศึกษาหลังการเล่นบอร์ดเกมร่วมกับการเรียนรู้โดยผ่านประสบการณ์ เพื่อเสริมสร้างการรู้เท่าทันทรัพย์สินทางปัญญา ทั้งนี้ผู้วิจัยเก็บข้อมูลในเชิงปริมาณและเชิงคุณภาพ ผลการค้นคว้าอิสระ พบว่า บอร์ดเกมเพื่อเสริมสร้างการรู้เท่าทันทรัพย์สินทางปัญญาที่ได้ออกแบบและพัฒนาร่วมขึ้นร่วมกับการจัดการเรียนรู้โดยผ่านประสบการณ์ ซึ่งบอร์ดเกมที่ได้ออกแบบและพัฒนาจัดอยู่ในประเภทเกมวางแผน (Strategy Game) โดยมีผลการประเมินคุณภาพของบอร์ดเกมทั้งในด้านเนื้อหาอยู่ในระดับมากที่สุดและด้านสื่ออยู่ในระดับมาก และเมื่อนำบอร์ดเกมไปทดสอบกลุ่มตัวอย่าง พบว่า นักศึกษามีความสามารถในการรู้เท่าทันทรัพย์สินทางปัญญา หลังการเรียนรู้สูงกว่าก่อนการเรียนรู้อย่างมีนัยสำคัญทางสถิติที่ระดับ .05 และมีคะแนนพัฒนาการสัมพัทธ์เฉลี่ยหลังการจัดการเรียนรู้สูงกว่าก่อนการจัดการเรียนรู้ โดยมีระดับพัฒนาอยู่ในระดับสูง รวมทั้งนักศึกษามีความพึงพอใจหลังการเล่นบอร์ดเกมร่วมกับการเรียนรู้โดยผ่านประสบการณ์ โดยรวมอยู่ในระดับความพึงพอใจมากที่สุด สุดท้ายผลของการถอดบทเรียนของนักศึกษาหลังจากการเล่นบอร์ดเกมร่วมกับการจัดการเรียนรู้โดยผ่านประสบการณ์ พบว่า นักศึกษาได้รับประสบการการณ์ผ่านการเล่นบอร์ดเกมในด้านความอารมณ์และความรู้สึก ด้านความเข้าใจเกี่ยวกับทรัพย์สินทางปัญญา และทักษะอื่น ๆ อาทิ การเจรจา การต่อรอง การตัดสินใจ การวางแผน การประเมินผลลัพธ์ และการวิเคราะห์สถานการณ์ ในระดับที่สูงขึ้น
DOI: 10.14457/tu.the.2024.500
title: ผลการจัดการเรียนรู้แบบสืบเสาะหาความรู้ 5E ตามแนวทางสะเต็มศึกษาโดยใช้ชุดกิจกรรมเรื่องเซลล์กัลวานิกต่อความฉลาดรู้ด้านวิทยาศาสตร์ของนักเรียนชั้นมัธยมศึกษาปีที่ 5

description: การค้นคว้าอิสระนี้มีวัตถุประสงค์เพื่อเปรียบเทียบความฉลาดรู้ด้านวิทยาศาสตร์ เรื่อง เซลล์กัลวานิก ของนักเรียนชั้นมัธยมศึกษาปีที่ 5 ก่อนและหลังได้รับการจัดการเรียนรู้แบบสืบเสาะหาความรู้ 5E ตามแนวทางสะเต็มศึกษาโดยใช้ชุดกิจกรรมเรื่อง เซลล์กัลวานิก การค้นคว้านี้ใช้วิธีการวิจัยแบบแผนการทดลองขั้นต้น (Pre-experimental research design) โดยทำการศึกษาในกลุ่มตัวอย่าง 1 กลุ่ม (One-Group Pretest-Posttest Design) คือนักเรียนระดับชั้นมัธยมศึกษาปีที่ 5 โรงเรียนขนาดกลางแห่งหนึ่งในจังหวัดกรุงเทพมหานคร จำนวน 30 คน ทำการวัดผลก่อนการทดลองและหลังการทดลองเพื่อเปรียบเทียบความแตกต่าง เครื่องมือที่ใช้ในการวิจัย ประกอบด้วย 1) แผนการจัดการเรียนรู้แบบสืบเสาะหาความรู้ 5E ตามแนวทางสะเต็มศึกษาโดยใช้ชุดกิจกรรมเรื่อง เซลล์กัลวานิก และ 2) แบบวัดความฉลาดรู้ด้านวิทยาศาสตร์ เรื่อง เซลล์กัลวานิก ทั้งนี้ผู้วิจัยเก็บข้อมูลในเชิงปริมาณผลการวิจัยพบว่า การจัดการเรียนรู้แบบสืบเสาะหาความรู้ 5E ตามแนวทางสะเต็มศึกษาส่งผลให้ค่าเฉลี่ยของคะแนนหลังการเรียนรู้สูงกว่าคะแนนก่อนการเรียนรู้อย่างมีนัยสำคัญทางสถิติที่ระดับ 0.05 การศึกษาครั้งนี้ชี้ให้เห็นว่าการจัดการเรียนรู้แบบสืบเสาะหาความรู้ 5E ตามแนวทางสะเต็มศึกษา โดยใช้ชุดกิจกรรมเรื่อง เซลล์กัลวานิก ผ่านการบูรณาการกระบวนการออกแบบเชิงวิศวกรรมในขั้นขยายความรู้ สามารถช่วยพัฒนาความฉลาดรู้ด้านวิทยาศาสตร์ให้กับนักเรียนในชั้นมัธยมศึกษาปีที่ 5 ได้อย่างมีประสิทธิภาพ
DOI: 10.5281/zenodo.16917795
title: Clustering Academic Performance for Equitable Field Practice Placement: A Research Note from Indonesian Teacher Education
DOI: 10.5281/zenodo.16917796
title: Clustering Academic Performance for Equitable Field Practice Placement: A Research Note from Indonesian Teacher Education
DOI: 10.15468/dl.q429xm
title: Occurrence Download

description: A dataset containing 3 species occurrences available in GBIF matching the query:
{
 "and" : [
 "TaxonKey is Cenchrus purpureus",
 "Country is Solomon Islands",
 "HasCoordinate is true"
 ]
}

 The dataset includes 3 records from 2 constituent datasets; see https://api.gbif.org/v1/occurrence/download/0027702-250811113504898/datasets/export for details.
 
Data from some individual datasets included in this download may be licensed under less restrictive terms.